**KAUNO LOPŠELIO-DARŽELIO „ŽINGSNELIS“**

**2021 METŲ VEIKLOS ATASKAITA**

**I SKYRIUS**

**INFORMACIJA APIE ĮSTAIGĄ**

1.1. Įstaigos juridinis adresas: Rasytės g. 9, Kaunas, 48131

1.2. Telefono nr. (8 37) 46 01 66

1.3. El. pašto adresas darzelis@zingsnelis.kaunas.lm.lt

1.4. Interneto svetainės adresas [www.zingsnelis.kaunas.lm.lt](http://www.zingsnelis.kaunas.lm.lt)

1.5. Įstaigos įsteigimo metai 1987 m.

1.6. Įstaigos vadovas – Ada Grigaliūnienė, 2022 m.

**II SKYRIUS**

**VADOVO ŽODIS**

Kauno lopšelis-darželis ,,Žingsnelis“ – šiuolaikiška, atvira partnerystei ugdymo įstaiga, užtikrinanti sėkmingą vaiko ugdymą(si) saugioje ir vaikui palankioje aplinkoje. 2021m. buvo paskutiniai strateginio plano (2019–2021) metai, per kuriuos buvo galutinai įgyvendinti visi strateginio plano tikslai. 2021 m., įgyvendinant ikimokyklinio ugdymo programą ir „Bendrąją priešmokyklinio ugdymo programą“, buvo integruojamos socialinio emocinio ugdymo programos ,,Zipio draugai“, ,,Kimochi“ bei tarptautinė Olimpinių vertybių ugdymo programa, kurios tikslas yra ugdyti vaikų olimpines vertybines nuostatas (pagarbą, draugystę ir tobulėjimą). Taikant OVUP ugdymo programos metodus, paįvairėjo ugdymo procesas, pagerėjo vaikų pasiekimai.

Atsižvelgiant į pandeminį laikotarpį, ypač didelis dėmesys buvo skiriamas vaikų sveikatai stiprinti. Didžioji dalis ugdymo proceso buvo organizuojama lauko erdvėse, sukurta nauja edukacinė erdvė „Mobili lauko klasė – tyrinėjimų laboratorija“, masinės rytinės mankštos vyko lauko stadione, laikantis visų saugumo reikalavimų. Pasirašyta bendradarbiavimo sutartis su Kauno plaukimo mokykla. Esame vienas iš dešimties Kauno miesto darželių, dalyvavusių Kauno miesto visuomenės sveikatos biuro organizuotame projekte „Fizinio aktyvumo skatinimas Kauno mieste“. Lopšelis-darželis „Žingsnelis“ yra nuolat tobulėjanti ir besimokanti institucija, todėl 2021 metais buvo sukurta sisteminga kvalifikacijos tobulinimo sistema: įsigyti 24 metiniai abonementai Pedagogas lt. platformoje, vykdoma mentorystė jauniems specialistams auginti, refleksiją skatinanti pedagogų partnerystė, taip pat sukurtas interaktyvus forumas „Kolega – kolegai“. Pandemijos situacija sudarė sąlygas daugybę seminarų pasiekti nuotoliniu būdu. Pedagogai sistemingai ir nuosekliai tobulino savo kompetencijas, atsižvelgiant į įstaigos įsivertinimo išvadas, siekiamus strateginius tikslus, ugdymo procese diegiamas inovacijas, kylančius vaikų ugdymosi sunkumus. Per 2021 metus 13 pedagogų dalyvavo tiksliniuose mokymuose, skirtuose įtraukčiai švietime, išklausė 165 akad. val. ugdymo organizavimo skirtingų poreikių vaikams temomis. Patobulėjo komandinio darbo sistema, teikiant švietimo pagalbą vaikui, šeimai, vykdant prevencines programas, plečiant Vaiko gerovės komisijos funkcijas.

Mokytojai labai praturtino ugdymo procesą, taikydami informacines technologijas, įgyvendinami idėjas iš nacionalinių projektų, gilindamiesi į edukacinių aplinkų kūrimą.

Dėl lopšelio-darželio bendruomenės susirinkimų, bendrų projektų, švenčių, akcijų stiprinome bendradarbiavimą, bendruomenės tarpusavio ryšį ir palaikymą. Patobulėjo informavimo ir komunikavimo modelis, grįstas partneryste, išnaudojant šiuolaikinius komunikavimo šaltinius ir priemones: atnaujinome ir efektyviai naudojame bendruomenei informuoti įstaigos internetinę svetainę, elektroninį dienyną ‚Mūsų darželis“, socialinius tinklus Facebook ir kt. virtualiose aplinkose. Aktyviau įtraukėme tėvelius į ugdomąjį procesą ir jo įsivertinimą, švietimo prioritetų įgyvendinimą. Nesant galimybės matytis gyvai, organizavome įstaigos grupių ir administracijos virtualius pokalbius, susirinkimus nuotoliniu būdu.

2021 m. įstaigos biudžetas racionaliai paskirstytas, panaudojant Savivaldybės, Mokymo, 1,2% GPM, paramos, ugdymo reikmėms skirtas lėšas. Atnaujinta ugdymo bazė, įsigyta modernių ugdymo priemonių, sudarančių sąlygas mokytojams šiuolaikiškai organizuoti veiklą, taip pat vaikams kūrybiškai ir laisvai veikti. Išsami informacija apie gautas biudžetines ir nebiudžetines lėšas yra pateikta įstaigos tinklalapyje.

**III SKYRIUS**

**ATASKAITINIO LAIKOTARPIO VEIKLOS TIKSLŲ ĮGYVENDINIMAS IR VEIKLOS REZULTATAI**

Informacija apie įstaigos veiklos tikslų įgyvendinimą ir veiklos rezultatus pateikiama prie veiklos ataskaitos pridedamame priede, kuris parengtas pagal Kauno miesto savivaldybės administracijos skyriui priskirtos biudžetinės ar viešosios įstaigos metų veiklos plano vykdymo ataskaitos formą, patvirtintą Kauno miesto savivaldybės administracijos direktoriaus 2021 m. sausio 26 d. įsakymu Nr. A-233 „Dėl Kauno miesto savivaldybės biudžetinių įstaigų ir viešųjų įstaigų (išskyrus sveikatos priežiūros įstaigas), kurių savininkė yra Kauno miesto savivaldybė, metinių veiklos planų ir jų vykdymo ataskaitos formų patvirtinimo“.

**IV SKYRIUS**

**KAUNO MIESTO SAVIVALDYBĖS ADMINISTRACIJOS CENTRALIZUOTO VIDAUS AUDITO SKYRIAUS, KAUNO MIESTO SAVIVALDYBĖS KONTROLĖS IR AUDITO TARNYBOS, KITŲ INSTITUCIJŲ PATIKRINIMO IŠVADOS**

* Kauno valstybinės maisto veterinarijos tarnybos 2021-03-26 Nr. 33VMĮP-90 „Viešojo maitinimo įmonės patikrinimo aktas“ – esminių teisės aktų pažeidimų nenustatyta, trūkumų nenustatyta.
* PAGD prie VRM Kauno priešgaisrinės gelbėjimo valdybos, Valstybinės priežiūros skyrius 2021-05-07 Nr. 21-202.
* Kauno miesto savivaldybės administracijos Centralizuoto vidaus audito skyrius 2021 m. spalio 25d. pradėjo tikrinti ir vertinti įstaigos veiklą ir vidaus kontrolę, susijusią su strateginių ir kitų veiklos planų vykdymu, įstaigos veiklą reglamentuojančių teisės aktų, procedūrų laikymusi, Savivaldybės turto valdymu, naudojimu ir disponavimu juo, lėšų, skiriamų iš Savivaldybės biudžeto, naudojimu, informacijos apie įstaigos veiklą teikimu.

**V SKYRIUS**

**KITA SVARBI SU ĮSTAIGOS VEIKLA SUSIJUSI INFORMACIJA**

Įstaigoje sėkmingai taikoma tarptautinė Olimpinių vertybių ugdymo programa (OVUP). Kuriamas inovatyvus ikimokyklinio ir priešmokyklinio ugdymo turinys, pasitelkiant OVUP programos veiklas. Ši inovacija skatina vaikų saviraišką ir kritinį mąstymą.

Dalyvaujama Europos Sąjungos mokykloms skirtose programose „Vaisiai ir daržovės“ bei „Pienas vaikams“.

Direktorė \_\_\_\_\_\_\_\_\_\_\_\_\_ Ada Grigaliūnienė